Berlingske Tidende, 1836-08-16
London, den 6te August. – J Underhusets Møde i Gaar kom de spanske Anliggender atter paa Bane. Herr Maclean besværede sig over Regjeringens halve Forholdsregler og over den Qvast-Jntervention, hvorved den brittiske Krigshæder sattes paa Spil i Spanien. J Carlisternes Stilling vilde han finde et tilstrækkeligt Beviis for det Ugrundede i de ministerielle Beretninger, der lyde saa heldigt for Christinerne, og forlangte endelig Oplysning om den saatit omtalte Dagsbefaling fra General Evans, hvori denne forkynder sit Troppecorps, hvilken Skjæbne, der sandsynligviis vil treffe de i Don Carlos's Rækker fægtende Englændere, hvis de skulde geraade i de engelske Troppers Fangenskab. Efterat endnu nogle andre Medlemmer havde yttret sig over denne Gjenstand, tog Lord Palmerston Ordet og sagde blandt Andet Følgende: "En af de Talere, der have havt Ordet, har dadlet Regjeringen, fordi den i sit Forhold til Spanien ikke har holdt sig strengt til Quadrupel-Alliants-Tractatens Bestemmelser; han har paastaaet, at vore Matroser ikke havde burdet gaae i Land, at vor Sømagts Tjeneste skulde have været indskrænket til, at afskjære Carlisterne enhver Tilførsel, med eet Ord, at vi have udstrakt vor Bistand længere end vi vare pligtige til. Taleren har paastaaet, at Tractaten kun havde til Hensigt at bortvise Don Carlos fra Portugal, ikke fra Spanien. Men Fordragets eneste Formaal er Rolighedens Gjenoprettelse paa Halvøen. Da Fordraget blev sluttet, befandt Don Carlos sig i Portugal, og derfor var der kun Tale om hans Bortfjernelse fra dette Land. Men da Don Carlos var vendt tilbage til Spanien, ansaae Quadrupel-Alliants-Tractatens contraherende Parter sig forpligtede til, at tilføje samme en Additionel-Artikkel, for at Tractatens Øjemeed kunde bringes til fuldkommen Udførelse. Paa vor Side forpligtede vi os til at levere Dronningen af Spanien Vaaben og Krigsfornødenheder og at understøtte hende med vor Sømagt. Med Udførelsen, af den første Artikkel er der af det forrige Ministerium (Peel Wellington) gjort Begyndelsen, og den nuværende Regjering har kun fortsat samme hvad vore Matrosers Deeltagelse i Krigen angaaer, da staae disse under Lord John Hays umiddelbare befaling og ikke under nogen Officeer i Dronningen af Spaniens Tjeneste. Men er Riget nu i Krig eller Fred, Vi ere Bundsforvandte af Dronningen, intet Hovedparti i Krigen: En Krigserklæring mod Don Carlos kan umuligt finde Sted. Don Carlos har stillet sig i Spidsen for en Hærmasse, der fører Krig med Landets Herskerinde, der af Ferdinand den Syvende er sat paa Tronen, og som skjøndt ikke berettiget til den næste Arvefølge paa Grund af Legitimitetens Principer, dog af Folket er blevet anerkjendt som Dronning. Don Carlos søger derimod at tage en Trone i Besiddelse, som han endnu ikke har besiddet, han gjør Jndfald i et Land, paa hvilket han ingen Ret har, og hvilke gode Egenskaber, man end maatte tilskrive ham, saa kan det dog ikke nægtes, at han har indført Borgerkrig, Brand og Mord i det Land, og forstyrret den Nations Lykke og Rolighed, hvis Fader han ønsker at kaldes. Vort Forhold i Kampen er meget tydeligt. Det er intet Krigsforhold, men et saadant Forhold, der i Overeenstemmelse med Quadrupel-Alliants-Tractaten forpligter os til at understøtte en Bundsforvandt. Man har spurgt, hvad Følgen vilde blevet, hvis andre store Magter havde anvendt samme Handlemaade med Hensyn til Don Carlos, Svaret er, at to store Magter kunne paa modsatte Sider handle som Bundsforvandte, uden derfor at geraade i Krig med hinanden. Hvad General Evans's Dagsbefaling angaaer, om hvilken der er Tale, da har Generalen udstedt samme i Egenskab af spansk Officeer, og da den brittiske Regjering ingen Myndighed har over ham, kan den heller ikke være ansvarlig for hans Befaling. General Evans har erklæret, at de brittiske Undersaatter i Don Carlos's Tjeneste, der kæmpe mod Kongen af Storbrittanniens Tropper, ere skyldige i Højforræderi, og at de sandsynligviis ville vorde straffede som Højforrædere. Jeg er ingen Advocat, og kan derfor ikke nøjagtig angive, i hvilken Forbrydelse brittiske Undersaatter under hine Omstændigheder vilde gjøre sig skyldige. De Grusomheder endelig, der begaaes i Spanien, kunne vel sagtens bringes paa begge Partiers Regning; men saameget er vist, at Don Carlos var den første, der brød den Elliotske Convention.